જયદેવ આ વાત ખાસ પથ્થર મારાની વાતને કારણે સમજી ગયો કે હવે જે પહેલુ વાહન આવશે તે તો ગયુ જ સમજો આથી આ મોટર સાયકલ વાળા બનુભાઈ પિંગળી વાળાને જ જીપમાં સાથે લઈ જવાનો વિગેરેને લઈ જીપના ડ્રાયવરને હેડ લાઈટ બંધ રાખી જીપ ચલાવવાની સુચના કરી અને જયદેવે પોતાના હાથમાં ટોર્ચ રાખી તેનાથી સેડ ઉપર થોડી થોડી લાઈટ કરતા ડ્રાયવરે પણ હિંમત કરી બંધ લાઈટે જીપ ને તે દિશામાં જવા દીધી અને જેવો બેઠો પુલ આવ્યો અને જીપનો અવાજ સાંભળી ગુનેગારોએ પ્રથમ હાંકલા પડકારા કર્યો અને પછી પથ્થર મારો કર્યો વળી વાહનની લાઈટ બંધ હોય અમુક જણાતો પોતાના હથીયારો લઈને રોડ ઉપર જ આવી ગયા આથી ડ્રાયવરે જીપને સાવ ધીમી કરી દીધી અને સાવ નજીક આવતા તેઓએ મોટા અવાજે કહ્યુ કે કોઈ એ ચું કે ચાં કર્યુ છે તો જાનથી ગયા સમજ જો.